КОМИ РЕСПУБЛИКАЛӦН ОЛАНПАС

**«2016 во вылӧ Коми Республикаын шоныд энергия (вынйӧр) вылӧ кокньӧдӧм тарифъяс да ваӧн могмӧдан да ва нуӧдан юкӧнын кокньӧдӧм тарифъяс йылысь» Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2016 вося рака тӧлысь 24 лунӧ

**1 статья.** Пыртны «2016 во вылӧ Коми Республикаын шоныд энергия (вынйӧр) вылӧ кокньӧдӧм тарифъяс да ваӧн могмӧдан да ва нуӧдан юкӧнын кокньӧдӧм тарифъяс йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2015, № 23, 327 ст.) татшӧм вежсьӧмъяс:

1. 3 статьяын «тайӧ Оланпаслӧн 8 статьяын накӧд ӧткодялӧм индӧм категорияа вӧдитчысьяслӧн» кывъяс бӧрын содтыны «(тайӧ Оланпаслӧн 31 статьяыниндӧм вӧдитчысьяс кындзи)» кывъяс.

2. Содтыны татшӧм сюрӧса 31 статья:

"**31 статья.** Урчитны, мый олысь йӧзлӧн да тайӧ Оланпаслӧн 8 статьяын индӧм категорияа вӧдитчысьяслӧн, кодъяс «Инта» кар кытшса муниципальнӧй юкӧнлӧн «Абезь» сикт кодь посёлокса мутасын видзӧны юан ва хӧзяйственнӧй да бытӧвӧй коланлун вылӧ да кодъяс оз вӧдитчыны сыӧн коммерческӧй (уджсикас серти) уджын, эм юан ва (юан ваӧн могмӧдӧм) вылӧ кокньӧдӧм тариф вылӧ инӧд. Тайӧ статьяын индӧм вӧдитчысьяс серти кокньӧдъяс сетӧм вылӧ подулӧн лоӧ юан ва (юан ваӧн могмӧдӧм) вылӧ уполномочитӧм органӧн урчитӧм тарифъяс содӧм:

2016 вося тӧвшӧр тӧлысь 1 лунсянь 2016 вося лӧддза-номъя тӧлысь 30 лунӧдз ‒ 34,18 шайт кубическӧй метрысь СДВ арталӧмӧн;

2016 вося сора тӧлысь 1 лунсянь 2016 вося ӧшым тӧлысь 31 лунӧдз ‒ 35,55 шайт кубическӧй метрысь СДВ арталӧмӧн.».

**2 статья.** Тайӧ Оланпасыс вынсялӧ сійӧс официальнӧя йӧзӧдӧмсянь дас лун кольӧм бӧрын.

Коми Республикаса Юралысьлысь

могъяс недыр олӧмӧ пӧртысь С.А. Гапликов

Сыктывкар

2016 вося рака тӧлысь 30 лун

22-РЗ №